b'\n_START_ARTICLE_\nAlpska kre\xc5\xa1ica\n_START_SECTION_\nOpis\n_START_PARAGRAPH_\nAlpska kre\xc5\xa1ica je ne\xc5\xbena rastlina, ki zraste od 5 do 12\xc2\xa0cm v vi\xc5\xa1ino. Na spodnjem delu ima rastlina listno rozeto, iz katere poganja ve\xc4\x8d svetnih stebel. Na vrhu teh stebel se razvije cvetni grozd, sestavljen iz majhnih belih cvetov, ki imajo ven\xc4\x8dne liste, ki so dvakrat dalj\xc5\xa1i od \xc4\x8da\xc5\xa1e. Cvetovi so na razmeroma dolgih pecljih. Rastlina v Sloveniji cveti od junija do avgusta. V oplojenih cvetovih se razvije po eno da dve semeni._NEWLINE_Listi rastline so ne\xc5\xbeni in pernati.\n_START_SECTION_\nRaz\xc5\xa1irjenost\n_START_PARAGRAPH_\nTa vrsta je raz\xc5\xa1irjena po ju\xc5\xbeni in osrednji Evropi. Najdemo jo v Pirinejih, Asturskih gorah, osrednji Italiji, Alpah, v Apeninih, Karpatih, pa vse do Makedonije. V Sloveniji je prisotna v Kamni\xc5\xa1kih Alpah in v Karavankah, v Julijcih pa raste podvrsta Hornungia alpina subsp. austroalpina._NEWLINE_Kre\xc5\xa1ici najbolj ustreza vla\xc5\xbeni gru\xc5\xa1\xc4\x8d, uspeva pa izklju\xc4\x8dno na bazi\xc4\x8dnih ali nevtralnih podlagah. Najpogosteje se nahaja na nadmorskih vi\xc5\xa1inah med 800 in 3400 metri.'